b'\n_START_ARTICLE_\n\xc3\x85h Abe\n_START_PARAGRAPH_\n\xc3\x85h Abe er en samling af 7 cd\'er med b\xc3\xb8rnesange af forskellige danske artister. Cd\'erne blev udgivet i \xc3\xa5rene 1993-99. Pladerne \xc3\x85h Abe! (1993), Pa-Pageg\xc3\xb8je (1994), Tangokat (1995) og Hej Frede! (1996), som udkom fra 1994 og frem til 1997 modtog hver en grammy for "\xc3\x85rets Danske B\xc3\xb8rneudgivelse" til Dansk Grammy. Disse tre albums indeholder nyfortolkninger af kendte danske b\xc3\xb8rnesange mens albummerne Hemli\' Helikopter (1997) og Tusindvis af Is! (1999) indeholder nyskrevne sange. Albummet Nissekys og stjernedrys fra 1998 indeholder nyfortolkninger af kendte danske julesange.\n_START_SECTION_\nKoncerter\n_START_PARAGRAPH_\n\xc3\x85h Abe bestod ogs\xc3\xa5 af 4 koncerter i Danmark for b\xc3\xa5de b\xc3\xb8rn og voksne, der spillede over 2 weekender i for-sommeren. Arrangementet startede for f\xc3\xb8rste gang i 1995 og udsprang af udgivelsen af b\xc3\xb8rne-cd\'en af samme navn, som udkom i 1993. Sidste gang \xc3\x85h Abe-koncerterne fandt sted var i 2007 med et underskud p\xc3\xa5 2,5 million kroner. Koncerterne var arrangeret af Muskelsvindfonden.'